Thomas Dekker

Thomas Dekker (født ca. 1572, død 25. august 1632) var en elisabethansk dramatiker, poet og pamflettskribent.

Liv og virke 
Man antar at Thomas Dekker ble født i London rundt 1572, men ingenting er sikkert om hans første år. Han begynte en karriere som teaterforfatter tidlig i sitt voksne liv, og den første bevarte teksten som kjennes er Old Fortunatus, skrevet rundt 1596, skjønt det er skuespill som er forbundet med hans navn som ble framført så tidlig som 1594. 

Perioden 1596 til 1602 var den mest profilerte i hans karriere med rundt tyve skuespill som er knyttet til hans navn og i tillegg har man forbundet hans deltagelse i anslagsvis 28 andre skuespill. Dekker samarbeidet med andre, inkludert Thomas Middleton, Philip Massinger og, mest berømt, John Webster. Det var i denne perioden han skapte sitt mest berømte arbeid, The Shoemaker’s Holiday, or the Gentle Craft (Skomakerens ferie, eller Det gode håndverk), kategorisert av moderne kritikere som en borgerlig komedie. Det reflekterer hans tanker om dagliglivet til helt vanlige Londonbeboere. Dette skuespillet viser hans fargerike språk og kombinasjonen av dagliglivets hendelser med det fantastiske, konkretisert ved en håndverker som blir borgermester og innblandingen av en ukjent, men idealisert konge i den avsluttende banketten.

Dekker viste fram en tilsvarende kraft i slike pamfletter som den ironisk navngitte serien av dikt og prosa, The Wonderfull Yeare (1603), om pesten; The Belman of London (1608), om kjeltringstreker og kriminalitet; foruten Thieves' Cant, og The Guls Horne-Booke (1609), et verdifullt dokument om hvordan man oppfører seg på Londons teatre. Dekker var delvis ansvarlig for oppførelsen av gateunderholdningen for feire ankomsten til kong Jakob I av England til London i 1603, og han håndterte det storstilte opptoget til Londons borgermester i 1612.

Hans framgang snudde til det motsatte kort tid etter da han mellom 1613 og 1619 ble fengslet, sannsynligvis på grunn av gjeld. Denne hendelsen lå sannsynligvis bak hans seks fengeselsscener som ble inkludert i sjette utgaven (1616) av Thomas Overburys Characters. Senere skuespill inkluderte The Noble Spanish Soldier (Den edle spanske soldaten) (1622) og The Welsh Embassador (Ambassadøren fra Wales) (1623).

Thomas Dekker døde i 1632 og er begravd ved St James', Clerkenwell.

Poeten Thomas Dekker kom noe ubemerket tilbake til rampelyset på 1900-tallet da Paul McCartney i The Beatles inkluderte deler av hans ballade «Golden Slumbers» i deres sang fra 1969 med samme tittel, Golden Slumbers.

Referanser

Litteratur 
 Bednarz, James P. (2001): Shakespeare and the Poets' War. New York: Columbia University Press.
 Bowers, F. (1961): The Dramatic Works of Thomas Dekker, i 4 bind, Cambridge University Press
 Chapman, L.S. (1985): Thomas Dekker and the Traditions of the English Drama, Lang
 Gasper, J. (1990): The Dragon and the Dove: The Plays of Thomas Dekker, Oxford: Clarendon.
 Gregg, Kate (1924): Thomas Dekker: A Study in Economic and Social Backgrounds. Seattle: University of Washington Press.
 Hunt, Mary (1911): Thomas Dekker: A Study. New York: Columbia University Press.
 McLuskie, Kathleen (1993): Dekker and Heywood: Professional Dramatists. New York: St. Martin's Press.
 Wilson, F.P, red. (1925): The Plague Pamphlets of Thomas Dekker. Oxford: Clarendon Press.

Eksterne lenker 
 
 
 
  Verker av Thomas Dekker hos Project Gutenberg
  The Works of Thomas Dekker Online
  The Noble Spanish Soldier
  The Gull's Hornbook (1609) i moderne skrivemåte hos Big Wind
  The Guls Horn-Booke (1609), i opprinnelig skrivemåte hos Renascence Editions

Engelske dramatikere
Engelske lyrikere
Engelske forfattere
Engelskspråklige forfattere
Personer fra London